nvidia/miracl-vision huggingface dataset:
Khalifa bin Zayed Al Nahyan

Sheikh Khalifa bin Zayed bin Sultan Al Nahyan (kwa Kiarabu: خليفة بن زايد بن سلطان آل نهيان; anajulikana aidha kama Sheikh Nahyan au Sheikh Khalifa; 25 Januari 1948 - 13 Mei 2022) alikuwa Rais wa Umoja wa Falme za Kiarabu (UAE) na Emir wa Abu Dhabi. Alichukua viti hivyo viwili tarehe 3 Novemba 2004, akichukua nafasi ya baba yake Zayed bin Sultan Al Nahyan, ambaye alifariki siku kabla. Alikuwa na kiti cha Urais, tangu baba yake aanze kuwa na afya mbaya. Kufuatia kuanzishwa kwa UAE tarehe 2 Desemba 1971, Sheikh Khalifa akawa Naibu Waziri Mkuu wa serikali ya shirikisho chini ya baba yake, ambaye alikuwa Rais. Mwezi Mei 1976 akawa naibu kamanda wa vikosi vya silaha vya UAE. Yeye pia anaongoza Baraza Kuu la Petroli , ambalo lina nguvu katika masuala ya nishati. Anajulikana kwa upendo wake wa michezo ya jadi ya Uarabuni, hasa farasi na kushindana kwa ngamia Mapema katika muda wake, mwezi Aprili 2005, aliitikia nyongeza ya asilimia 100 ya mshahara kwa wafanyakazi wa serikali. Tarehe 1 Desemba 2005, Rais alitangaza kuwa nusu ya wajumbe wa Baraza la Taifa la Shirikisho, mwili wa karibu nchini kufanana na Bunge, haitachaguliwa moja kwa moja. Hata hivyo, nusu ya wajumbe wa baraza bado watahitajika kuchaguliwa na viongozi wa emirates. Baraza hili lenye wajumbe 40 hutumiwa kwa ushauri Uchaguzi ulikuwa ufanyike Desemba 2006. Tarehe 4 Januari 2010, jina la Burj Dubai, Jumba refu zaidi duniani lilibadilishwa hadi Burj Khalifa, kwa heshima ya Sheikh  Kulingana na Forbes, Sheikh Khalifa bin Zayed Al Nahyan ni tajiri zaidi wa tatu duniani wa kifalme, akiwa na mali ya dola bilioni 19. Tarehe 30 Aprili 2007, Johns Hopkins Medicine ilitangaza zawadi nzuri kabisa kutoka kwa Sheikh Khalifa  nyingi ambayo, ilifanywa kwa heshima ya babake, Sheikh Zayed bin Sultan Al Nahyan, ilikuwa imepangiwa kusaidia ujenzi wa ya jumba la 'cardiovascular' na huduma muhimu katika hospitali ya Johns Hopkins (pia kupewa jina la Sheikh Zayed)
Rashid Bin Saeed Al Maktoum

Kigezo:Infobox prime minister Sheikh Rashid Bin Saeed Al Maktoum (1912 - 7 Oktoba 1990) (Kiarabu: راشد بن سعيد آل مكتوم) alikuwa Makamu wa Rais na Waziri Mkuu wa Umoja wa Falme za Kiarabu na Emir (mtawala) wa Dubai. Yeye alitawala kwa miaka 32, mpaka kifo chake. Sheikh Rashid Bin Saeed Al Maktoum anaweza kuitwa aliyekuwa na maona ya UAE ya kisasa Ilikuwa wakati wa utawala wake ambapo Dubai ilikua kutoka mji mdogo wa kibiashara hadi mji mkuu wa mkusanyiko. Kufuatia uvumbuzi wa mafuta katika kanda hiyo katika miaka ya 1960, moja ya majukumu yake ya kwanza ilikuwa ni ya ujenzi wa bandari ya kisasa na viwanja vya ndege Dubai. UAE ilishuhudia shughuli nyingi za ujenzi katika miaka ya 1970 na nyingi zilikuwa zikifanyika Dubai. Ujenzi wa bandari ya pili katika Jebel Ali, Dubai Dry Dock, Shindaga Tunnel na Dubai Trade Center kwa kutaja wachache. Miradi hizi zimefungua njia ya maendeleo ya baadaye ya mji ambayo yanaendelea mpaka leo. Bintiye aliolewa na kisha Emir wa Qatar ambaye alisaidia katika kugharimia miradi zingine. Emir wa Kuwait alisaidia katika ufadhili wa uchimbaji wa Creek, ambayo ilisababisha Dubai ifanikiwe kama bandari ya kuingia UAE. Mama yake Sheikha Hussah bint Murr alimiliki ardhi, alihusika katika biashara na aligawana uongozi wa Dubai. Sheikh Rashid alikuwa na wana wanne: Aliyemtangulia (kama Waziri Mkuu) na mrithi wake alikuwa mwana wake, Sheikh Maktoum bin Rashid Al Maktoum, ambaye alikuwa Waziri Mkuu wa United Arab Emirates 1971-1979 na ambaye alikuwa Emir ya Dubai kuanzia 7 Oktoba 1990 hadi kifo chake tarehe 4 Januari 2006. Mwanake mwengine, Mohammed bin Rashid Al Maktoum, alichukua nyadhifa hizi zote baada ya kifo cha Sheikh Maktoum
Dubai Cares

Dubai Cares (kwa Kiarabu: دبي العطاء) ni mpango wa maslahi ya kibinadamu ambao unataka kutoa elimu kwa watoto katika sehemu maskini duniani. Ilizinduliwa Septemba 2007 na Sheikh Mohammed bin Rashid Al Maktoum, Makamu wa Rais na Waziri Mkuu wa Umoja wa Falme za Kiarabu, na Mtawala wa Dubai. Mwezi Aprili 2008, Dubai Cares ilikuwa mchango wa Dubai Umoja kwa Mataifa ya Maendeleo ya Milenia ya kutoa elimu ya msingi kwa kila mtoto ifikapo mwaka 2015 na ilikuwa msingi mkubwa ulimwenguni iliyokuwa na kazi ya kuboresha elimu ya msingi katika nchi zinazoendelea.  Lengo ni kuwaelimisha watoto milioni 1 katika nchi maskini.   Miongoni mwa miradi mingine, Dubai Cares imekuwa inaohusika na Save the Children nchini Sudan, kwa kutoa ruzuku ya milioni $ 16.6.  Mbali na kazi yao inayohusiana na elimu, Dubai Cares imekuwa inahusika na michango ya Myanmar kufuatia Tufani Nargis kupitia mahema, vifaa vya kufundishia na vifaa vya shule.
Al Maktoum

Al Maktoum (kwa Kiarabu: آل مكتوم) ni jina la familia ya nasaba tawala wa emirate ya Dubai, United Arab Emirates. Familia ya Al Maktoum ni tawi la kabila la Bani Yas (ambayo familia hugawana na nasaba ya Al Nahyan ya Abu Dhabi), ukoo wa nguvu kutoka huko ndani. Familia ya Al Maktoum inashukia kutoka kwa sehemu ya Al Bu Falasah (sasa inajulikana kama Al-Falasi) ya Bani Yas, iliyoheshimiwa sana na iliyoshikilia usukani wa utawala wa UAE.  Mwaka 1833, wanachama takriban 800 wa kabila la Bani Yas, chini ya uongozi wa Maktoum bin Butti, walichukua uongozi wa emirate ya Dubai na kuanzisha nasaba ya Al Maktoum katika emirate hiyo.  Nasaba ya Al Maktoum imetawala Dubai tangu 1833. Ndani ya Shirikisho la UAE, mtawala wa Dubai pia ni Makamu wa Rais na Waziri Mkuu wa nchi. Watu wafuatao wa Al Maktoum Wametawala Dubai
Mweta

Mweta ni jina la Kitanzania. Asili yake ni kabila la Wapare. Mweta maana yake ni kijito kinachotiririsha maji. Jina hili limeenea hadi kwa makabila ya Wasambaa na Wanguu. Jina lingine linalofanana na hilo ni Shemweta ambalo hutumiwa zaidi na Wasambaa, hasa waishio maeneo ya Bumbuli katika wilaya ya Bumbuli.
Pepe Kallé

Pepe Kallé (30 Novemba 1951 - 28 Novemba 1998) alikuwa mwimbaji wa soukous, mwanamuziki na kiongozi wa bendi kutoka nchi ya Jamhuri ya Kidemokrasia ya Kongo. Pepe Kallé alipozaliwa alipewa jina Kabasele Yampanya katika mji mkuu wa Kinshasa (wakati huo mji huu ulikuwa unajulikana kama Léopoldville), lakini baadaye aliamua kulichukua jina la mshauri wake, Grand Pepe Kalle. Pepe Kalle alikuwa na uwezo wa kuimba kwa sauti ya juu zaidi pamoja na sauti ya chini zaidi ambayo kwa lugha ya kimombo inaitwa “multi-Octave range”. Pepe Kalle alikuwa akiingia jukwani anatambulika mara moja kwani alikuwa na urefu wa sentimita 190 (fiti 6 inchi 3) na uzito wa kilogramu 136 (puandi 300). Mwimbaji huyu alirekodi zaidi ya nyimbo mia tatu na Albamu ishirini katika wasifu wake wa miongo miwili mirefu ya muziki. Kwa wapenzi wake wa muziki alikuwa anajulikana kama "tembo wa muziki Halisi ya Afrika " na "La Bombe Atomique" kwani Pepe Kalle aliwatumbuiza watazamaji tendaji zake za nguvu. Wasifu wake wa kimuziki ulianza na African Jazz, bendi ya Grand Pepe Kalle. Baadaye akawa mwimbaji kiongozi wa Lipua Lipua, ambapo aliimba sambamba na Nyboma Mwandido. Mwaka wa 1972, Pepe Kalle pamoja na Dilu Dilumona na Papy Tex, waliiacha bendi ya Lipua Lipua na kuunda bendi yao wenyewe iliyokuwa ikiitwa Empire Bakuba. Empire Bakuba ilichukua jina lake kutoka kabila ya kishujaa ya Kikongo, na kundi hili lilingiza ngoma na midundo ya muziki kutoka ndanindani, sauti ambazo zilikuwa zimetupiliwa mbali kwa muda mrefu na rumba maarufu. Bendi hii ilikuwa maarufu mara moja na pamoja na Zaiko Langa Langa wakawa bendi za vijana maarufu zaidi katika mji mkuu wa Kinshasa. Pamoja na vibao motomoto kama Dadou ya Pepe Kallé na Sango ya mawa ya Papy Tex, bendi hii daima ilishirikishwa kwenye chati ya muziki
Linet Masai

Linet Masai Chepkwemoi (alizaliwa mnamo 5 Desemba 1989 sehemu ya Kapsokwony, Wilaya ya Mlima Elgon) ni mkimbiaji wa masafa marefu kutoka Kenya na mshindi wa mbio za mita 10,000 katika mashindano ya dunia ya IAAF ya mwaka wa 2009 yaliyofanyika katika mji mkuu wa Berlin, Ujerumani. Masai anatoka katika kijiji cha Bugaa, kilomita nne ukielekea katika mji wa Kapsokwonyi Wazazi wake ni John Barasa Masai na Leonida Cherop na ni mzaliwa wa nne wa jumla ya watoto kumi Alisomea shule ya Msingi ya Kapsagom na kisha skuli ya sekondari ya Askofu Okiring ambapo alihitimu mwaka wa 2005. Alianza kukimbia mwaka wa 2005, wakati kaka yake mkubwa, Musa Ndiema Masai, alishinda mbio za mita 5000 na 10000 katika mashindano ya vijana ya Kiafrika, akitumai angeweza kuiga mafanikio ya kakake. Ndugu zake wachanga, Dennis  Ndiema  na Magdaline pia ni wakimbiaji. Baba yao, John Barasa Masai, pia alikuwa mkimbiaji  huku Ben Jipcho akiwa mjomba wao wa mbali. Yeye hufanyia mazoezi katika kambi ya PACE Sports Management Training katika eneo la Kaptagat. Alishinda mbio za wanawake wachanga katika mashindano ya IAAF World Cross Country ya mwaka wa 2007 iliyofanyika katika mji mkuu wa Mombasa, nchini Kenya. Alimaliza katika nafasi ya nne katika majaribio ya Kenya ya mashindano ya Mabingwa wa Dunia ya mwaka wa 2007 katika mbio za mita 5000 na kukosa tiketi ya kushiriki katika mji mkuu wa Osaka. Hata hivyo, alishiriki katika mashindano ya IAAF World Athletics Final mwaka wa 2007, na kumaliza katika nafasi ya nne mara mbili (mbio za mita 3000 na 5000). Mafanikio yake yalianza mwaka wa 2008. Katika msimu wa SPRING alishinda medali ya shaba katika mashindano ya World Cross Country ya mwaka wa 2008. Katika majira ya jua alishiriki katika Michezo ya Olimpiki na kumaliza katika nafasi ya nne katika mbio za mita 10,000 katika rekodi mpya ya vijana ya ulimwengu ya dakika 30:26
Kenya Revenue Authority

Kenya Revenue Authority (kifupi: KRA) ni shirika la ukusanyaji wa ushuru nchini Kenya. Ilianzishwa 1 Julai 1995 ili kuboresha ukusanyaji wa ushuru kwa niaba ya Serikali ya Kenya. KRA inaskusanya idadi ya ushuru na wajibu, ikiwemo: ushuru ya thamani, ushuru ya mapato na "customs" Tangu kuanzishwa kwa KRA, ukusanyaji wa mapato umeongezeka kwa kasi, na kuwezesha serikali kutoa huduma zinazohitajika zaidi kwa raia wake kama vile, elimu ya msingi ya bure na tiba la HIV kwa wote. Zaidi ya 90% ya ufadhili wa bajeti ya mwaka wa kitaifa huja kutoka ushuru zilizokusanywa na KRA. Makao makuu ya KRA ndio mkodi mkuu wa Times Tower, ambalo ndilo jengo refu zaidi Afrika Mashariki na Kati. Ujenzi wa jengo hilo ulikamilishwa mwaka wa 1999, na kubadilisha Kenyatta International Conference Centre kama jengo ndefu zaidi mjini Nairobi.
Ingvar Kamprad

Feodor Ingvar Kamprad (30 Machi 1926 - 27 Januari 2018) alikuwa mfanyabiashara wa Uswidi, mwasisi wa kampuni ya kurembesha nyumba ya IKEA. Katika 2009 alikuwa ndiye tajiri zaidi Ulaya na wa tano tajiri zaidi duniani, kulingana na gazeti la Forbes, kwa wastani wa thamani ya karibu dola bilioni 22  Ingvar Kamprad alizaliwa Pjätteryd katika Manispaa ya Älmhult alikulia katika shamba iitwayo Elmtaryd (sasa huandikwa Älmtaryd ), karibu na kijiji kidogo cha Agunnaryd katika Manispaa ya Ljungby katika jimbo la Småland, Sweden. Kamprad alianza kuendeleza biashara kama kijana, akiuza viberiti kwa majirani akitumia baiskeli yake. Akakuta kwamba angeweza kununua viberiti kwa wingi sana kutoka Stockholm kwa bei ya chini sana, na kuviuza kwa bei ya chini na bado kutengeneza faida nzuri Kutoka viberiti, alipanua biashara yake kwa kuuza samaki, marembesho ya miti ya krismasi, mbegu , na baadaye s kalamu za ballpoint na penseli . Alipokuuwa na miaka 17, baba yake alimpa fedha kama zawadi kwa kupita masomo yake. Alitumia pesa hizi kuanzisha iliyo sasa, IKEA. IKEA ni jina la kifupi linaloundwa na mianzo ya jina lake (I ngvar K amprad) plus yale ya E lmtaryd, shamba la falimia alikozaliwa, na kijiji jirani A gunnaryd. Kamprad alikiri kwamba ugonjwa wa dyslexia ulicheza sehemu kubwa katika utendaji kazi ndani ya kampuni. Kwa mfano, majina yaliyo na sauti ya uswidi ya samani iliyouzwa na IKEA awali yalikuwa yamechaguliwa na Kamprad kwa sababu alikuwa na ugumu wakukumbuka vitengo vya namba vya kuhifadhia hisa. Kamprad ameishi katika mji wa Epalinges, Uswisi tangu 1976. Kulingana na mahojiano na TSR, Televisheni ya Uswisi iliyo na lugha ya kifaransa, Kamprad huendesha Volvo ya miaka 15, hutumia daraja la Economy anapopanda ndege na anahamasisha wafanyakazi wa IKEA kuandika pande zote ya karatasi. Pia, Kamprad hutembelea IKEA kupata chakula cha bei ya chini
Nyati wa Afrika

Nususpishi 5: Nyati au mbogo (jina la kisayansi: Syncerus caffer) ni mnyama wa Afrika. Hana uhusiano wa karibu na nyati-maji wa Asia aliye mkubwa zaidi kidogo, lakini asili yake haieleweki. Kutokana na tabia yake isiyotabirika na inayomsababisha kuwa hatari sana kwa binadamu, nyati wa Afrika hafugwi, kinyume na mwenzake wa Asia. Nyati ni mnyama mkubwa. Ana mita 1.7 kwenda juu, urefu wa mita 3.4. Nyati wa savana ana uzito wa kilo 500–900, ambapo nyati wa kiume kwa kawaida huwa mkubwa kuliko nyati wa kike, akiwa na uzito wa juu mbalimbali. Nyati wa msitu huwa nusu ya kiwango hicho. Nyati wa savana huwa wa rangi nyeusi au kahawia nyeusi na pembe zao zimejikunja katika mpevu; nyati wa msitu nao huwa wa rangi ya kahawia nyekundu na pembe zao zimejikunja nyuma na juu. Ndama wa aina zote mbili wana ngozi nyekundu. Nyati wa Afrika ni mmoja wa wanyama maarufu walao nyasi katika Afrika
Edith Masai

Edith Chewangel Masai (alizaliwa mnamo 4 Aprili 1967) ni mwanariadha kutoka Kenya. Mafanikio yake bora ni medali tatu za dhahabu za kibinafsi katika mashindano ya dunia ya kuvuka nchi ya IAAF kati ya mwaka wa 2002 na 2004. Pia anajulikana kwa kufikia mpaka wa kimataifa akiwa na umri wa miaka 35. Masai alizaliwa katika kijiji cha Chepkoya, wilaya ya Mlima Elgon. Alishindana wakati wake wa shule ya sekondari wakati alikuwa katika shule ya upili ya Kibuk. Alihitimlu kutoka skuli hiyo mwaka wa 1988. Alijiunga na Kenya Prisons Service mwaka wa 1990, inayojulikana sana kwa kusajili wanariadha wengi wenye vipaji. Masai hata hivyo, hakupata chochote hadi mwaka wa 1999, wakati akawa bingwa wa mbio za kuvuka nchi au “cross-county” ukipenda,akiwa na umri wa miaka 32. Baada ya ushindi huu, alianza kufanya mazoezi zaidi kwa umakini Masai anashikilia rekodi ya Afrika ya mita 3,000 iliyowekwa mnamo Julai 2002 katika mji mkuu wa Monako. Edith alishinda medali ya shaba katika mashindano ya dunia ya mwaka wa 2003. Mwaka wa 2004 alishindwa katika majaribio ya Kenya kushiriki katika michezo ya Olimpiki, lakini tangu alikuwa mmoja wa Wakenya watatu tu ambao walikuwa wameishinda wakati wa kufuzu wa Olimpiki "A"- katika mbio ya mita 5000 ya wanawake mwaka huo, alipewa nafasi kwenye timu. Masai mwenyewe awali alikuwa ameikataa fursa hiyo, lakini alijiunga na timu baada ya mazungumzo marefu
Ziwa Albert (Afrika)

Ziwa Albert - pia Albert Nyanza, Ziwa Mwitanzige, na zamani kwa miaka michache Ziwa Mobutu Sese Seko - ni moja ya maziwa makubwa ya Afrika. Ni ziwa kubwa la saba katika Afrika, likiwa na nafasi ya ishirini na saba kwa ukubwa katika ulimwengu mzima. Ziwa Albert liko katikati ya bara, juu ya mpaka kati ya Uganda na Jamhuri ya Kidemokrasia ya Kongo (zamani Zaire). Liko kaskazini katika mlolongo wa maziwa wa Bonde la Ufa la Afrika ya Mashariki. Lina urefu wa km 160 (mi 100), upana wa km 30(mi 19), na kina upeo wa m 51 (ft 168), na mwinuko wa m 619 (ft 2.030) juu ya usawa wa bahari. Ziwa Albert ni sehemu ya mfumo mgumu wa mto Nile wa juu. Vyanzo vyake vikuu ni Nile ya Viktoria hatimaye kutoka Ziwa Victoria hadi kusini mashariki, na mto Semliki, ambao hutoka Ziwa Edward hadi kusini magharibi. Maji ya Nile ya Viktoria yana chumvi kiasi kuliko yale ya Ziwa Albert. Mlango wake, katika ncha ya kaskazini ya ziwa, ni Nile ya Albert (ambayo huwa inajulikana kama Mlima Nile wakati inaingia Sudan). Katika mwisho wa kusini wa ziwa, ambapo Semliki huingilia, kuna vinamasi. Katika kusini kuna mlima wa Ruwenzori wakati anuwai ya milima iitwayo Blue Mountains iko katika pwani ya kaskazini magharibi
Axis Powers Hetalia

Axis Power Hetalia ni katuni ya Kijapani. Himaruya awali aliumba Hetalia kama "webcomic" na sasa tankōbon viwili vimechapishwa na kampuni liitwalo Gentosha Comics, cha kwanza lilitozwa tarehe 28 Machi 2008 na cha pili tarehe 10 Desemba 2008. Baadaye diski za maigizo("drama CDS") zilirekodiwa, na anime iliyoendelezwa na Studio Deen pia ilianza kusambazwa kwa mtandao. Matukio ya kihistoria kuu yanayohusishwa katika tunzo hili yalitokea kati ya Vita Kuu I na Vita Kuu II Mara nyingi kuna matumizi ya kejeli, kinaya, tamthilia na kichekesho kushughulikia matukio ya kihistoria yanayojulikana na yasiyojulikana mno. Mahusiano ya kihistoria, kisiasa na kijeshi kati ya nchi yaliwasilishwa katika Hetalia kwa kutumia maingiliano ya kipenzi na maingiano kati ya wahusika; toleo la "webcomic" hasa hurejelea maingiliano ya kijeshi na kiuchumi kwa kutumia fumbo. Hadi sasa, zaidi ya nchi 40 zimewasilishwa kama wahusika binadamu.  Katika Hetalia, wahusika hawa kwa kawaida wanajulikana kwa jina la nchi wanayowasilisha. "Axis Powers" ni kundi la wahusika linalozingatia nchi za Ujerumani, Italia, na Ujapani, ambao pia ni wahusika wakuu wa hadithi. Nchi nyingine kama Austria ambazo zilisimama na Ujerumani katika vita yanawasilishwa katika hadithi pia. Kundi hili lilizingatia nchi za Marekani, Uingereza, Ufaransa, Uchina na Urusi. Katika mikutano yao ya vita wahusika hawa huonyeshwa kama wasioweza kupata maafikiano. Nchi zingine kama Kanada ambazo zilisimama na Mataifa ya Ushirikiano katika vita zinawasilishwa katika hadithi pia
Felix Eboue

Félix Adolphe Éboué (26 Desemba 1884 - 17 Machi 1944) alikuwa Mfaransa Mweusi aliyezaliwa Guyani ya Kifaransa na alikuwa kiongozi wa kikoloni na pia wa Wafaransa Huru. Alizaliwa Cayenne, akiwa mjukuu wa watumwa na alikuwa mwana wa nne katika familia ya ndugu watano. Baba yake, Yves Urbain Eboué, alikuwa na kipawa cha kuongelesha watu na mama yake, Marie Josephine Aurélie Leveillé, alikuwa muuzaji kwa duka alikuwa amezaliwa Roura. Marie Josephine aliwalea watoto wake kwa mila za guiana creole. Eboué alikuwa mwanafuzi mwenye kipaji ambaye alishinda udhamini ya kusoma katika shule ya sekondari katika mji wa Bordeaux,Ufaransa. Eboué pia alikuwa mchezaji wa kandanda na alikuwa nahodha wa timu ya shule yake iliyosafiri kucheza katika michuano mle Ubelgiji na pia kufika Uingereza. Baada ya kufuzu katika masomo ya kisheria kutoka École Coloniale,Paris, yeye alifanya kazi katika Oubangui-chari kwa miaka ishirini na kisha huko Martinique. Katika mwaka wa 1936 alifanywa kuwa kiongozi wa mkoa wa Guadeloupe, na akawa ntu mweusi wa kwanza kuteuliwa kwa cheo cha juu hivo popote katika makoloni ya Ufaransa. Baada ya miaka miwili,migogoro ilipoanza kumtatiza, alihamishiwa kuenda Chad, aliwasili katika Fort Lamy tarehe 4 Januari 1939. Yeye alikuwa muhimu sana katika kuendeleza msaada wa Chad kwa Wafaransa Huru katika mwaka wa 1940, ni hatua ambayo hatimaye ilimpa kikundi cha Charles de Gaulle nguvu za kuendesha biashara zake kwa makoloni yote mengine ya Ufaransa katika sehemu za Afrika zilizokuwa karibu na ikweta. Akiwa gavana wa eneo hilo zima katika miaka ya 1940-1944, Eboué alitenda ili kuboresha hadhi ya Waafrika,kwa mfano aliwatenga Waafrika 200 waliosoma kama wenye thamanina kupunguza kodi zao.Vilevile,aliwaajiri watumishi waliotoka Gabon(waliofanya kazi katika sekta za kiraia) katika nyadhifa za mamlaka
Paul Tergat

Paul Kibii Tergat (amezaliwa Riwo, kaunti ya Baringo, 17 Juni 1969) ni mwanariadha maarufu kutoka nchini Kenya. Yeye alishikilia rekodi ya Marathoni tangu mwaka wa 2003 hadi 2007, akiwa amekimbia kwa muda wa 2:04:55, na anaonekana kama mmoja kati ya wakimbiaji bora wa muda wote. Katika hali ya kuzingatia mbio ya masafa marefu tu, Tergat ameshinda tuzo nyingi na kuweka rekodi kadhaa za dunia kwenye uwanja, kwenye mbio za nchi kavu na hata kwenye barabara ya lami. Alipewa jina la utani la "Gentleman". Tergat ni mtu wa kufanya bidii katika kazi zake na hujipa motisha sana. Yeye huishi na hufanya mazoezi yake ya mbio Ngong, karibu na jiji la Nairobi. Tergat alishinda tuzo ya mashindano ya IAAF World Cross Country mara tano mfululizo,1995-1999 ambayo ilkuwa rekodi. Tergat alisema, "Mbio za nchi kavu ndizo mimi nilipenda zaidi." Ilikuwa dunia yangu na kitu nilichopenda kabisa. Kabla ya IAAF kuanzisha mbio fupi mwaka wa 1998,wanariadha dunia yote wa daraja tofauti kutoka kwa 1500 hadi wa mbio za masafa marefu walikuwa katika mbio sawa." Yeye alishinda Mashindano ya mbio ya Lisbon 2000 kwa kuweka rekodi mpya ya mbio hizo na muda bora ya kibinafsi wa 59.06,zote bado zipo hadi mwaka wa 2010
The Karaoke Collection

The Karaoke Collection ni DVD ya kundi la Westlife iliyotoka nchini Hong Kong pekee mnamo mwezi Januari mwaka 2009. DVD hii ina nyimbo zao za video zipatazo 22, mingi kati ya hiyo ni nyimbo zalizofanya vizuri katika chati mbalimbali za nchini Uingereza na maeneo mengine. DVD ya Karaoke ndiyo iliyokuwa DVD ya kwanza kutengenezwa kutoka kwa kundi la hili katika kampuni ya Sony. Wakiwa na kiasi cha nakala za albamu zao zipatazo milioni 20, zilizouzwa ulimwenguni kote, ambazo kati ya albamu zao, albamu zipatazao 14 zikifanikiwa kufika katika nafasi ya kwanza katika chati ya muziki ya Uingereza, kundi la Westlife linakuja na aDVD ya Karaoke. Mashabiki wanaweza sasa wakaimba nyimbo za Westlife pamoja na kundi hili, nyimbo wazipendazo. Toleo hili pia linajumuisha nyimbo zao maarufu kama vile 'Flying Without Wings', 'Swear It Again', 'Uptown Girl', 'Home', 'You Raise Me Up' na nyingine nyingi’'
Fly Me to the Moon

kutoka katika albamu ya It Might as Well Be Swing "Fly Me to the Moon" ni wimbo wenye miondoko ya pop uliotungwa na kuandikwa na Bart Howard mwaka 1954. Ulipewa jina la asili la n Other Words na ulipelekwa kwa mara ya kwanza katika utambuzi wa nyimbo na Felicia Sanders. Wimbo huu ukaja kujulikana na kupata umaarufu baadae na kujulikana kama Fly Me to the Moon tangu uetngenezwe, na miaka michache baadae watunzi wa wimbo huu waliamua kubadilisha jina la wimbo huo rasmi na ukawa unajulikana kama 'Fly Me to the Moon' Wimbo huu ulirekodiwa kwa mara ya kwanza mwaka 1954, na Kaye Ballard na kuuzwa na Decca Records kama kijisehemu cha single kilichokuwa na namba 29114. Mnamo mwaka 1956, wimbo huu ulirekodiwa kwa mara ya pili na Portia Nelson katika albamu yake ya ‘Let Me Love You’ na katika mwaka huo huo, mwanamuziki mwingine aliyejulikana kama Johnny Mathis alirekodi wimbo huom kwa mara nyingine tena, hii ikawa ni mara ya kwanza kwa jina la ‘’Fly Me to the Moon’’ kutokezea katika kava la juu la rekodi hiyo Mwimbaji halisi wa wimbo wa Fly Me to the Moon Felicia Sanders alirekodi wimbo huu mwaka 1959, na kutayarishwa na Studio ya Decca Recoeds na kutoka na hati namba 30937 Katika siku za mwisho za mwaka 1961, mwanamuziki mwingine Nat King Cole alirekodi wimbo huo katika albamu yake ya ‘’Nat King Cole Sings/ Shearing Plays’’ na wimbo huo ulitoka kupitia studio za Capitol Records kwa namba ya usajili 1675 Mwaka 1962, wimbo huu ulipigwa kwa kutumia vyombo peke yake, na ulirekodiwa kama Fly Me to the Moon na ndash; Bossa Nova na mwanamuziki Joe Haenell na kuweza kufanya vizuri katika chati ya muziki ya the U.S. pop singles charts. Kwa kufanikiwa kufika hadi nafasi wa 14. Mwimbaji wa muziki aina ya Jazz akipigiwa ngoma na Roy Haynes, na kuwashirikisha Roland Kirk, Tommy Flanagan akipiga piano na Henry Grimes akifanya bass walirekodi wimbo huo katika mahadhi yanayojulikana kama a brisk instrumental waltz for Haynes katika albamu iliyoitwa ' Out of the Afternoon katika studia za (Impulse! Records AS-23), na kufanikiwa kuutoa tarehe 16 Mei 1962. Ukiwa katika hali yake ya asili au ya mwanzo, ukiwa umepangwa na Ernie Freeman wimbo huu unapatikana katika albamu ya Julie London ya mwaka 1963. iliyoitwa The End of the Road lakini ikiwa na mabadiliko kidogo sana hasa katika mwanzo wa wimbo huu. Mwimbaji mwingine aliyeitwa Frank Sinatra alirudia tena kurekodi wimbo huu katika albamu yake ya mwaka 1964, iliyoitwa It Might as Well Be Swing akimshirikisha Count Basie. Mwaka uliofuatia, mwanamuziki mwingine Tony Bennett alirekodi wimbo huo tena lakini haukuweza kufanya vizuri